Sci-Fi Ireland

Is iris liteartha idir lámha é Sci-Fi Ireland a dhíreos ar an bhficsean eolaíochta Éireannach. Is é Mark Mullan Príomheagarthóir na hirise agus is é Alex Johnston an Céad-Eagarthóir. Deir siad go bhfuil suim faoi leith acu i scéalta a dhéanann féidearthachtaí daonna a thaighdeadh agus a cheistíonn nádúr an duine a bheith ag scaradh ón gcomhshaol. Tá claonadh i bhfabhar an ghrinn iontu agus is ansa leo coincheapanna ná cruinneas eolaíochta. Mar aon leis an bhficsean beidh léirmheasanna agus píosaí tuairimíochta ón bhfoireann ann. Tá an chéad eagrán le teacht amach i Mí Bealtaine 2026.

Cuireann lucht a eagraithe rompu:

 an ficsean eolaíochta nua is fearr dá bhfuil in Éireann a aimsiú agus a fhoilsiú;
 aird a dhíriú ar an bhficsean eolaíochta in am a bhfuil fealsúnacht, smaointeoireacht, agus díospóireacht faoin eolaíocht agus faoin teicneolaíocht níos tábhachtaí ná mar a bhíodar riamh;
 spás liteartha a chur ar fáil ina mbeidh pobal ficsean eolaíochta na hÉireann in ann nascadh lena chéile agus píosa spraoi a bheith acu

Cuireann Sci-Fi Ireland fáilte roimh scéalta i nGaeilge, ach foilseofar iad taobh le haistriúchán go Béarla. Iarrtar ar na húdair a gcuid scéalta a chur isteach mar aon le haistriúchán agus beidh sé den riachtanas obair as lámha a chéile leis na heagarthóirí aistriúchán.

Tá sé i gceist acu eagrán a fhoilsiú gach Bealtaine agus gach Samhain agus díolfar as na scéalta íocaíocht nach mbeidh ag brath ar líon na bhfocal. Cuireadh amach gairm ar iarratais le haghaidh an chéad eagráin i Mí Nollag 2025, le spriocdháta roimh na Féile Bríde 2026.

 Naisc sheachtracha 
 Suíomh oifigiúil: sci-fi-ireland.com

 Féach freisin 
 :Catagóir:Ficsean eolaíochta Éireannach
 Albedo One
 Hyphen
 Slant

 Tagairtí 

Catagóir:Irisí ficsean eolaíochta
Catagóir:Irisí Éireannacha
Catagóir:Irisí Gaeilge
Catagóir:Irisí liteartha
Catagóir:Irisí liteartha i nGaeilge
Catagóir:Irisí
Catagóir:Ficsean eolaíochta Éireannach
Catagóir:Ficsean eolaíochta i nGaeilge
Catagóir:Ficsean eolaíochta
Catagóir:Bunaithe sa bhliain 2026
Catagóir:Bunaithe sna 2020í